laion/Wikipedia-Exotic huggingface dataset:
মমতাজ উদ্দিন আহমেদ (দ্ব্যর্থতা নিরসন)

মমতাজ উদ্দিনের আরও কিছু ব্যবহার দেখুন- মমতাজ উদ্দিন আহমেদ - এয়ার ভাইস মার্শাল মমতাজ উদ্দিন আহমেদ বাংলাদেশ বিমান বাহিনীর সাবেক প্রধান। মমতাজউদ্দিন আহমেদ - একজন বাংলাদেশী দার্শনিক ও শিক্ষাবিদ ছিলেন মমতাজউদদীন আহমদ - প্রখ্যাত বাংলাদেশি নাট্যকার, অভিনেতা ও ভাষাসৈনিক এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
রূপালী গিটার (ভাস্কর্য)

রূপালী গিটার একটি লৌহ নির্মিত ভাস্কর্য। ভাস্কর্যটি বাংলাদেশের প্রখ্যাত সঙ্গীত শিল্পী লাভ রানস ব্লাইন্ড(এলআরবি) ব্যান্ডের প্রতিষ্ঠাতা আইয়ুব বাচ্চু স্মরণে নির্মাণ করা হয়েছে। এই ভাস্কর্যের নামকরণ করা হয়েছে ১৯৯৬ সালের ফেরারী মন অ্যালবামের 'রূপালী গিটার' গানের শিরোনাম অনুসারে। ভাস্কর্যটি বাচ্চুর জন্মস্থান চট্টগ্রাম নগরীর প্রবর্তক মোড়ে অবস্থিত। ২০১৯ সালের ১৮ সেপ্টেম্বর রাত আটটায় ভাস্কর্যটি উদ্বোধন করা হয়। গোলপাহাড় মোড় হতে প্রবর্তক মোড়ের দিকে যাওয়ার সময় এই ভাস্কর্যের সম্মুখাংশ দৃশ্যমান হয়। ২০১৮ সালের ১৮ অক্টোবর আইয়ুব বাচ্চুর শেষকৃত্য অনুষ্ঠানে চট্টগ্রাম সিটি কর্পোরেশনের তৎকালীন মেয়র বাচ্চুর স্মৃতি সংরক্ষণ করার উদ্যোগ প্রকাশ করেছিলেন। সে অনুযায়ী চট্টগ্রাম মহানগরীর প্রবর্তক মোড়ে গিটার ভাস্কর্য স্থাপন ও প্রবর্তক মোড়ে আইয়ুব বাচ্চুর নামে একটি চত্বর করার পরিকল্পনা করা হয়। এই প্রকল্পে ভাস্কর্য নির্মাণ ছাড়াও প্রবর্তক মোড় থেকে গোলপাহাড় মোড় পর্যন্ত ৪৫০ ফিট সড়কের সৌন্দর্য বর্ধন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করার পরিকল্পনা নেয়া হয়েছিল। ২০১৮ সালের ১৮ আগস্ট চট্টগ্রাম সিটি কর্পোরেশন এই ভাস্কর্য নির্মাণের জন্য দুইটি ঠিকাদার প্রতিষ্ঠান- স্ক্রিপ্ট এবং অডিওস ইঙ্ক-এর সাথে চুক্তি করে। পশ্চিমমুখী ১৮ ফুট (৫.৫ মি) উচ্চতার মূল ভাস্কর্যটি স্টেইনলেস স্টিলের পাতে তৈরি, যা ৪.৫ ফুট (১.৪ মি) ফুট বেদীর উপর স্থাপন করা হয়েছে। ভাস্কর্য নির্মাণ ছাড়াও ফোয়ারা, সৌন্দর্য বর্ধণের জন্য নতুন গাছ রোপন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করা হয়। সম্পূর্ণ প্রকল্পে প্রায় ৩ কোটি টাকা ব্যয় হয়। ১৮ সেপ্টেম্বর, ২০১৯ তারিখে রাত আটটায় ভাস্কর্যটি উদ্বোধন এবং প্রবর্তক মোড়ের নাম পরিবর্তন করে 'আইয়ুব বাচ্চু চত্বর' করা হয়। "THE RUPALI GUITAR strikes a chord"। The Daily Star (ইংরেজি ভাষায়)। ২০১৯-০৯-১৯। সংগ্রহের তারিখ ২০১৯-০৯-২৪।  "আইয়ুব বাচ্চু স্মরণে 'রূপালী গিটার' উদ্বোধন আজ"। জনকন্ঠ। সংগ্রহের তারিখ ২০১৯-০৯-২৪। [স্থায়ীভাবে অকার্যকর সংযোগ] "চট্টগ্রামে আইয়ুব বাচ্চুর 'রূপালী গিটার' উদ্বোধন"। Jugantor। সংগ্রহের তারিখ ২০১৯-০৯-২৪।  "আইয়ুব বাচ্চুর স্মরণে 'রূপালি গিটার' ভাস্কর্যের উদ্বোধন"। সমকাল। সংগ্রহের তারিখ ২০১৯-০৯-২৪।  "প্রবর্তক মোড় হবে 'আইয়ুব বাচ্চু চত্বর'"। The Daily Star Bangla। ২০১৯-০৬-১৯। সংগ্রহের তারিখ ২০১৯-০৯-২৪।  "আইয়ুব বাচ্চুর গিটার বসবে প্রবর্তক মোড়ে"। প্রথম আলো। সংগ্রহের তারিখ ২০১৯-০৯-২৪।  "আইয়ুব বাচ্চুর স্মরণে 'রূপালী গিটার' উদ্বোধন | কালের কণ্ঠ"। Kalerkantho। সংগ্রহের তারিখ ২০১৯-০৯-২৪।  "চট্টগ্রামে নির্মিত হচ্ছে আইয়ুব বাচ্চু চত্বর"। Dhaka Tribune Bangla। ২০১৯-০৬-১৯। ২০২১-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৪।  "চট্টগ্রামে 'আইয়ুব বাচ্চু চত্বর' | বিনোদন"। ittefaq। সংগ্রহের তারিখ ২০১৯-০৯-২৪। [স্থায়ীভাবে অকার্যকর সংযোগ] "উন্মোচিত হলো ৩ কোটি টাকার 'রূপালী গিটার'"। NTV Online। সংগ্রহের তারিখ ২০১৯-০৯-২৪।  ডেস্ক, বিনোদন। "উদ্বোধন হলো আইয়ুব বাচ্চু স্মরণে রূপালি গিটার"। DailyInqilabOnline। সংগ্রহের তারিখ ২০১৯-০৯-২৪।  "আইয়ুব বাচ্চু স্মরণে চট্টগ্রামে 'রূপালী গিটার' উদ্বোধন"। SalamToday। ২০১৯-০৯-১৮। সংগ্রহের তারিখ ২০১৯-০৯-২৪। [স্থায়ীভাবে অকার্যকর সংযোগ] রূপালী গিটার ভাস্কর্য নিয়ে ইন্ডিপেন্ডেন্ট টেলিভিশনের খবর
নির্দেশিত ক্ষেপণাস্ত্র ডেস্ট্রয়ার

গাইডড-মিসাইল ডেস্ট্রয়ার বা নির্দেশিত ক্ষেপণাস্ত্র ডেস্ট্রয়ার একটি ডেস্ট্রয়ার জাহাজ, যা নির্দেশিত ক্ষেপণাস্ত্রগুলি নিক্ষেপ জন্য নকশাকৃত। অনে ডেস্ট্রয়ারে ডুবোজাহাজ প্রতিরোধী ক্ষমতা, বিমান প্রতিরোধী ক্ষমতা এবং স্থল সমরাস্ত্র প্রতিরোধী ক্ষমতা দ্বারা সজ্জিত থাকে। এই জাহাজগুলির জন্য ন্যাটো মানের পদবি হ'ল ডিডিজি। দেশ অনুজায়ী হুল পেন্যান্ট সংখ্যায় ডেস্ট্রয়ার ডি পদবি ব্যবহারের ক্ষেত্রে পরিবর্তন দেখা যায়। এই পরিবর্তনে দেখা যায় ডি পদবি উপস্থাপন করা বা এটিকে পুরোপুরি বাদ দেওয়া মধ্যে। বন্দুকগুলি ছাড়াও, একটি গাইডড-মিসাইল ডেস্ট্রয়ারে সাধারণত দুটি বৃহত ক্ষেপণাস্ত্র ম্যাগাজিন সজ্জিত থাকে উল্লম্ব উৎক্ষেপণ প্রকোষ্ঠে। কিছু নির্দেশিত ক্ষেপণাস্ত্র ডেস্ট্রয়ার মার্কিন যুক্তরাষ্ট্রের এজিস কম্ব্যাট ব্যবস্থার মতো শক্তিশালী রাডার ব্যবস্থা ধারণ করে, যা ক্ষেপণাস্ত্র প্রতিরক্ষা বা ব্যালিস্টিক-ক্ষেপণাস্ত্র প্রতিরক্ষা ভূমিকা হিসাবে ব্যবহারের জন্য গৃহীত হতে পারে। Friedman, Norman (২০০৪)। US Destroyers: An Illustrated Design History (Revised Edition)। Annapolis: Naval Institute Press। আইএসবিএন 1-55750-442-3।
শ্রেণি (জীববিদ্যা)

শ্রেণি হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণিবিন্যাসের ক্রমটি হচ্ছে জগত, বিভাগ, শ্রেণি, বর্গ, গোত্র, গণ ও প্রজাতি। অন্যান্য ধাপের মত শ্রেণির ও উপধাপ রয়েছে যা উপশ্রেণি নামে পরিচিত। Classification according to Systema Naturae 2000, which conflicts with Wikipedia's classification. "The Taxonomicon: Neornithes"। সংগ্রহের তারিখ ১০ এপ্রিল ২০১৮।
আব্দুল খালেক (রাজনীতিবিদ)

আব্দুল খালেক বাংলাদেশের অবসরপ্রাপ্ত সামরিক কর্মকর্তা ও রাজনীতিবিদ। তিনি ব্রাহ্মণবাড়িয়া-৬ আসনের সাবেক সংসদ সদস্য। তিনি ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন। মেজর (অবঃ) আব্দুল খালেক ব্রাহ্মণবাড়িয়া জেলায় জন্মগ্রহণ করেন। বাংলাদেশ জাতীয়তাবাদী দলের আব্দুল খালেক অবসরপ্রাপ্ত সামরিক কর্মকর্তা। তিনি ব্রাহ্মণবাড়িয়া-৬ আসন থেকে ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন। এর পর ২০০৮ ও ২০১৮ সালের নির্বাচনেও বিএনপির প্রার্থী হয়ে পরাজিত হন। অষ্টম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আবদুল খালেক"। প্রথম আলো। সংগ্রহের তারিখ ২০১৯-০৯-২২।  "তাজ-খালেক নিশ্চিত আশাবাদী অন্যরাও"। m.mzamin.com। সংগ্রহের তারিখ ২০১৯-০৯-২২।  "ব্রাহ্মণবাড়িয়া-৬ আসনে বিএনপি প্রার্থীর প্রচারণা শুরু, ছাত্রলীগের হামলা"। Daily Nayadiganta। সংগ্রহের তারিখ ২০১৯-০৯-২২।  অষ্টম জাতীয় সংসদ সদস্যদের তালিকা (২০০১) –বাংলাদেশ নির্বাচন কমিশন
পর্ব (জীববিজ্ঞান)

পর্ব হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা জগৎের নিচে ও শ্রেণীর উপরে অবস্থান করে। প্রাণী জগতের পর্বসমূহকে দুুুুটি ভাগে বিভক্ত করা যায়। যথা ১. মেজর ফাইলা বা প্রধান পর্ব । ২. মাইনর ফাইলা বা গৌণ পর্ব। মুুুখ্য পর্ব মোট ৯টি। এগুলো হল: পরিফেরা - (Porifera) নিডারিয়া - (Cnidaria) প্লাটিহেলমিনথেস - (Platyhelminthes) নেমাটোডা - (Nematoda) অ্যানেলিডা - (Annelida) আর্থ্রোপোডা - (Arthropoda) মলাস্কা - (Mollusca) একাইনোডারমাটা - (Echinodermata) কর্ডাটা - (Chordata)     অবশিষ্টগুলো গৌণ। এদের সংখ্যা প্রায় ২৫ টি। সেগুলো হল: প্রোটোজোয়া (Protozoa ) মেসোজোয়া (Mesozoa ) টেনোফোরা (Ctenophora) রিনকোসিলা (Rhynchocoela) এনটোপ্রোক্টা (Entoprocta ) একটোপ্রোক্টা (Ectoprocta ) একান্থোসেফালা (Acanthocephala ) নেমাটোমরফা (Nematomorpha) গ্যাস্ট্রোট্রিকা (Gastrotricha ) কাইনোরিং কা (Kinorhyncha ) ব্রাকিওপোডা(Brachiopoda ) ফোরোনিডা(Phoronida) কিটোগন্যাথা(Chaetognatha) প্রিয়াপুলিডা(Priapulida) সাইপুনকুলিডা(sipunculida) একাইউরয়ডিয়া(Echiuroidea) পোগোনোফোরা(Pogonophora) লরিসিফেরা*(Loricifera) প্লাকোজোয়া (placozoa) হেমিকর্ডাটা (Hemichordata) ন্যথোস্টোমুলিডা (Gnathostomulida) টারডিগ্রাডা (Tardigrada) সাইক্লিওফোরা(çycliophora) রোমবোজোয়া। (Rhombozoa) রটিফেরা (Rotifera) বিজ্ঞান - অষ্টম শ্রেণী। জাতীয় শিক্ষাক্রম ও পাঠ্যপুস্তক বোর্ড, বাংলাদেশ। ২০২৩। পৃষ্ঠা ৩।
সাফারি

সাফারি হল এক ধরনের ভ্রমণ, যা ভূমির উপরে থেকে সংগঠিত হয়। সাধারণত আফ্রিকায় পর্যটকের এই ধরনের ভ্রমণের অভিজ্ঞতা লাভ করেন। পূর্বে এই ধরনের ভ্রমণের উদ্দেশ্য ছিল শিকার, কিন্তু বর্তমানে সাফারিতে বনাঞ্চল পরিদর্শন ও ছবি তোলা অথবা হাইকিং ও দৃশ্য দেখা হয়ে থাকে। সোয়াহিলি ভাষার সাফারি শব্দের অর্থ ভ্রমণ। আরবি বিশেষণবাচক শব্দ সফর (سفر) থেকে এই শব্দের উৎপত্তি, আরবি সফর শব্দের অর্থ হল ভ্রমণ, পর্যটন, বা সমুদ্রযাত্রা। ভ্রমণের সোয়াহিলি ক্রিয়াবাচক শব্দ হল কুসাফিরি। এই শব্দগুলো নাইরোবি থেকে মোম্বাসা পর্যন্ত বাসে ভ্রমণ বা দার এস সালাম থেকে উনগুজা পর্যন্ত ফেরিতে ভ্রমণের ক্ষেত্রে ব্যবহৃত হয়ে থাকে। ১৮৫০-এর দশকের শেষভাগে অভিযাত্রী রিচার্ড ফ্রান্সিস বার্টনের মাধ্যমে শব্দটি ইংরেজি ভাষায় প্রবেশ করে। ১৮৩৬ সালে উইলিয়াম কর্নওয়ালিস হ্যারিস তার দল নিয়ে বনাঞ্চল ও নৈসর্গিক দৃশ্য পর্যবেক্ষণ ও দৃশ্যধারণের জন্য একটি ভ্রমণে যান। হ্যারিস ভ্রমণের সাফারি ধরনটি প্রতিষ্ঠা করেন, যেখানে তার সূর্যের প্রথম কিরণে অল্প তেজ্বসী পদচারণা দিয়ে শুরু করেন, দিনের বেলায় তেজ্বসী পদচারণ করেন, বিকালে বিশ্রাম নেন এবং রাতের আহার শেষ করে সন্ধ্যায় পানীয় ও ধুমপানের সাথে গল্পে লিপ্ত হন। আর্নেস্ট হেমিংওয়ে আফ্রিকার সাফারি নিয়ে কয়েকটি কল্পকাহিনি ও অ-কল্পকাহিনি রচনা করেছেন। তার ছোটগল্প "দ্য শর্ট হ্যাপি লাইফ অব ফ্রান্সিস ম্যাকম্বার" ও "দ্য স্নোস অব কিলিমাঞ্জারো" আফ্রিকার সাফারির পটভূমিতে রচিত এবং এই গল্প দুটি হেমিংওয়ের সাফারি ভ্রমণের নিজের অভিজ্ঞতার ভিত্তিতে রচিত। তার গ্রিন হিলস আফ্রিকা ও ট্রু অ্যাট ফার্স্ট লাইট বই দুটিও আফ্রিকার সাফারির পটভূমিতে রচিত। Hans Wehr Arabic-English Dictionary "safari"। oed.com। সংগ্রহের তারিখ ২২ সেপ্টেম্বর ২০১৯।  "safari in English corpus, 1800–2000"। Google Ngram Viewer। সংগ্রহের তারিখ ২২ সেপ্টেম্বর ২০১৯।  বলফোর, ডেরিল, ও বলফোর, শর্না (২০০১)। Simply Safari। স্ট্রুইক। পৃষ্ঠা ৬-৭। ডেসনয়ার্স, মেগান ফ্লয়েড। "Ernest Hemingway: A Storyteller's Legacy" ওয়েব্যাক মেশিনে আর্কাইভকৃত ২৫ ডিসেম্বর ২০১৮ তারিখে। জন এফ. কেনেডি প্রেসিডেনশিয়াল লাইব্রেরি অনলাইন রিসোর্সেস। জন এফ. কেনেডি প্রেসিডেনশিয়াল লাইব্রেরি অ্যান্ড মিউজিয়াম।
বাংলাদেশে কল সেন্টার শিল্প

২০১৩ সালে বাংলাদেশের কল সেন্টার শিল্পের মূল্য ছিল প্রায় ১২ মিলিয়ন ডলার, যার মধ্যে ৫০ শতাংশ ছিল দেশের অভ্যন্তরীণ বাজারের জন্য। ২০১৩ সালে, জাতীয় মোবাইল অপারেটরগুলি এয়ারটেল এবং সিটিসেল স্থানীয় কলগুলিতে তাদের কল সেন্টারগুলিকে আউটসোর্স করেছে। বাংলাদেশ টেলিযোগযোগ নিয়ন্ত্রণ কমিশন (বিটিআরসি) ২০১৩ সালে কল সেন্টারগুলির জন্য লাইসেন্সিং প্রক্রিয়া সহজতর করেছিল। ২০০৯ সালে একটি কল সেন্টার "গ্রাম" পরিকল্পনা করা হয়েছিল। ২০১৩-এর হিসাব অনুযায়ী[হালনাগাদ] বাংলাদেশে প্রায় ৭০ টি কল সেন্টার চালু ছিল। বাংলাদেশ তার কল সেন্টার পরিষেবাগুলি মার্কিন যুক্তরাষ্ট্র, কানাডা এবং যুক্তরাজ্য সহ দেশগুলিতে রফতানি করে। শিল্পের সাথে জড়িত বাংলাদেশ অ্যাসোসিয়েশন অফ কল সেন্টার অ্যান্ড আউটসোর্সিং (ব্যাকো) গঠিত হয়েছিল। Abdullah Mamun। "Call centre business gains momentum"। The Daily Star। সংগ্রহের তারিখ ২০১৩-১২-১৭।  Md Hasan (২০০৯-১২-৩০)। "Call centres on the rebound"। The Daily Star। ২০১৩-১২-১৭ তারিখে মূল থেকে আর্কাইভ করা। সংগ্রহের তারিখ ২০১৩-১২-১৭।
জয়তুন বিবি (দেবী)

জয়তুন বিবি হলেন একজন হিন্দু দেবী এবং বঙ্গের একজন লোক দেবী, দেবী ওলাদেবীর (কলেরার দেবী) , আজগাইবিবি, চাঁদবিবি, বাহাদাবিবি, ঝোলাইবিবি এবং আসানবিবি সাথে একত্রে আরাধিত। পরেশচন্দ্র মন্ডল (২০১২)। "ওলাদেবী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
মগনামা সৈকত

মগনামা ঘাট বাংলাদেশের কক্সবাজার জেলার উপকূলীয় এলাকায় একটি জনপ্রিয় সৈকত যার সামনে কুতুবদিয়া চ্যানেল এবং পেকুয়া উপজেলর ১৫ কিলোমিটার পূর্বে অবস্থিত চট্টগ্রাম থেকে প্রায় ১২৩ কিলোমিটার দক্ষিণে অবস্থিত।এখানেই প্রস্তুত করা হয়েছে মগনামা নেভাল। প্রায় ২০০ জন স্থানীয় বেকার যুবকের সেচ্ছাশ্রম ও নিজস্ব অর্থায়নে বেড়িবাধেঁর দেওয়ালে সৌন্দর্যের জন্য রঙ করা হয়েছে।যাতে সুন্দর নেভালের পরিবেশ সৃষ্টি হয়েছে।
বর্গ (জীববিদ্যা)

বর্গ হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে। জার্মান উদ্ভিদবিজ্ঞানী আউগুস্টুস কুইরিনুস রিভিনুস ১৬৯০-এর দশকে উদ্ভিদের শ্রেণীকরণ করেন ও এ নিয়ে ধারাবাহিক কিছু রচনা প্রকাশিত করেন। সেখানেই প্রথমবারের মত শ্রেণিবিন্যাসের আলাদা ধাপ হিসেবে "বর্গ" ধারণাটি প্রথম ব্যবহার করা হয়। পরবর্তীতে সুয়েডীয় জীববিজ্ঞানী কার্ল লিনিয়াস ১৭৩৫ সালে তার সিস্তেমা নাতুরায়ে গ্রন্থে উদ্ভিদ ও প্রাণীজগতের শ্রেণীকরণ করতে গিয়ে "বর্গ" ধারণাটিকে সমন্বিতভাবে সর্বত্র প্রয়োগ করেন।
টুনা (মাছ)

টুনা হচ্ছে স্কমব্রিডি পরিবারের বিভিন্ন প্রজাতির খাদ্যোপযোগী সামুদ্রিক মাছ। পাঁচটি বর্গে টুন্নিনি পনেরটি প্রজাতিতে বিভক্ত। "টুনা" শব্দটি শেষ পর্যন্ত প্রাচীন গ্রিকের মধ্য লাতিন রূপ থুনাস থেকে উদ্ভূত: θύννος, রোমানাইজড: (থ্যাননোস), লিট। 'টুনি-ফিশ' - যা ঘুরে দেখা যায় θύνω (থানা) থেকে প্রাপ্ত, "ভিড়, ডার্ট বরাবর" " তবে ইংরেজিতে টুনা শব্দের তাৎক্ষণিক উৎস হল আমেরিকান স্প্যানিশ <স্প্যানিশ অ্যাটন <আন্দালুসিয়ান আরবি এট-টান, আল-টান التون [আধুনিক আরবি التن] থেকে একীভূত: 'টুনা ফিশ' <উপরে বর্ণিত গ্রিকো-ল্যাটিন থানুস [৮] ] Clover, Charles. 2004. The End of the Line: How Overfishing Is Changing the World and What We Eat. Ebury Press, London. আইএসবিএন ০-০৯-১৮৯৭৮০-৭ FAO: Species Catalog Vol. 2 Scombrids of the World. FAO Fisheries Synopsis No. 125, Volume 2. FIR/S125 Vol. 2.আইএসবিএন ৯২-৫-১০১৩৮১-০ FAO: Review of the state of world marine fishery resources: Tuna and tuna-like species – Global, 2005 Rome. Majkowski, Jacek (1995) "Tuna and tuna-like species" In: Review of the state of world marine fishery resources, FAO Fisheries technical paper 457, FAO, Rome. আইএসবিএন ৯৭৮-৯২-৫-১০৭০২৩-৯. Majkowski J, Arrizabalaga H, Carocci F and Murua H (2011) "Tuna and tuna-like species" ওয়েব্যাক মেশিনে আর্কাইভকৃত ৩ মার্চ ২০১৬ তারিখে In: Review of the state of world marine fishery resources, pages 227–244, FAO Fisheries technical paper 569, FAO, Rome. আইএসবিএন ৯৭৮-৯২-৫-১০৭০২৩-৯. Standard of Identity for Canned Tuna (United States), Code of Federal Regulations: 21 CFR 161.190 – Canned tuna. Viñas J and Tudela S (2009) "A validated methodology for genetic identification of tuna species (genus Thunnus)" PLoS One, 4(10): e7606. উইকিমিডিয়া কমন্সে টুনা (মাছ) সংক্রান্ত মিডিয়া রয়েছে। Bluefin Tuna, Chinese Cobra and Others Added to Red List of Threatened Species, Scientific American, November 18, 2014 How Hot Tuna (and Some Sharks) Stay Warm National Science Foundation, October 27, 2005 compiler., Hosena, Ābu Moḥ. Deloẏāra,। মুক্তিযুদ্ধের গ্রন্থপঞ্জি। আইএসবিএন 978-984-33-5067-1। ওসিএলসি 841198306।
নুরুল আমিন তালুকদার

নুরুল আমিন তালুকদার ছিলেন একজন বাংলাদেশী রাজনীতিবিদ, সংসদ সদস্য, মুক্তিযোদ্ধা, স্বনামধন্য শিল্পপতি ও সমাজসেবক। তিনি ৬ষ্ঠ, ৭ম, ও ৮ম জাতীয় সংসদ নির্বাচনে নেত্রকোণা-৩ আসন থেকে সাংসদ নির্বাচিত হয়েছিলেন। নুরুল আমিন তালুকদার ২৭ ফেব্রুয়ারি ১৯৪৬ সালে আটপাড়ার দেওশ্রী গ্রামের তালুকদার বাড়িতে জন্মগ্রহণ করেন। তার পিতার নাম আব্দুল মৌলা তালুকদার ও মাতার নাম খুর্শেদা মৌলা তালুকদার। ১৯৬০ সালে তিনি জাহাঙ্গীরপুর টি আমীন উচ্চ বিদ্যালয় থেকে এস.এস.সি পাশ করেন। ১৯৭০ সালে ঢাকা বিশ্ববিদ্যালয় এম.এ. প্রথম পর্বে পড়ার সময়ে তিনি সাব ইন্সপেক্টর হিসেবে পুলিশে যোগদান করেন। পরবর্তীতে তিনি বাংলাদেশ সিভিল সার্ভিসে (পুলিশ) যোগদান করেন। নুরুল আমিন তালুকদার ১৯৭১ সালে বাংলাদেশের স্বাধীনতা যুদ্ধে ১১ নং সেক্টরে যুদ্ধ করেছিলেন, তিনি কোম্পানি কমান্ড হিসেবে দায়িত্ব পালন করেছিলেন। ১৯৯২ সালে তিনি সরকারি চাকরি ছেড়ে দেন। তিনি ১৯ জুন ১৯৯৫ সালে বাংলাদেশ জাতীয়তাবাদী দল বিএনপিতে যোগ দেন এবং জাতীয় কমিটির কার্যনির্বাহী কমিটির সদস্য নির্বাচিত হয়েছিলেন। তালুকদার ১৯৯৬ সালে ৬ষ্ঠ জাতীয় সংসদ নির্বাচনে অংশগ্রহণ করে ১,০৩,১২৩ ভোট পেয়ে বিজয়ী হন। ৭ম জাতীয় সংসদের পুনরায় নির্বাচিত হন। ২০০১ সালের সাধারণ নির্বাচনে তিনি আবারও অংশগ্রহণ করেন এবং ৭০,৯৪৩ ভোট পেয়ে জয়ী হন। তালুকদার একজন সফল ব্যবসায়ী ছিলেন, তিনি রেইনবো গ্রুপের চেয়ারম্যান ছিলেন। ১৯৭৫ সালের ১১ আগস্ট তিনি শিল্পপতি গোলাম কাদেরের বড় মেয়ে খাদিজা কাদেরকে বিয়ে করেন। তাদের ৩ ছেলে হয়েছিল রায়হান আমীন রনি, ফারহান আমীন রবিন এবং আদনান আমীন ইভান। তিনি ৪ জুন ২০০৩ সালে নয়াদিল্লীর স্কট হার্ট ইন্সটিটিউট এন্ড রিসার্চ সেন্টার হাসপাতালে শেষ নিশ্বাস ত্যাগ করেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "নুরুল আমিন তালুকদার"। প্রথম আলো। সংগ্রহের তারিখ ২০১৯-০৯-২৩।
খাসি পাহাড় স্বায়ত্তশাসিত জেলা পরিষদ

খাসি পাহাড় স্বায়ত্তশাসিত জেলা পরিষদ (কেএইচএডিসি) এটি ভারতের মেঘালয় রাজ্যের একটি স্বায়ত্তশাসিত জেলা পরিষদ। এটি পশ্চিম খাসি পাহাড় জেলা, পূর্ব খাসি পাহাড় জেলা এবং রি ভোই জেলা নিয়ে গঠিত। এটি মেঘালয়ের তিনটি স্বায়ত্তশাসিত জেলা পরিষদের একটি এবং ভারতের পঁচিশটি স্বায়ত্তশাসিত অঞ্চলের একটি। https://www.sentinelassam.com/news/three-autonomous-district-councils-of-meghalaya-urges-the-national-commission-to-bar-government-from-meddling/ খাসি পাহাড় স্বায়ত্তশাসিত জেলা কাউন্সিলের ওয়েবসাইট
প্রণব রায়

প্রণব রায় (উচ্চারণ; জন্ম: ১০ ফেব্রুয়ারি, ১৯৬১) পশ্চিম বাংলার কলকাতায় জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮১ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলেছেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি। প্রণব রায়ের পিতা পঙ্কজ রায়ও ভারত দলের পক্ষে আন্তর্জাতিক ক্রিকেট অঙ্গনে খেলেছেন। ৮ বছর বয়সেই ক্রিকেটের প্রতি গভীর অনুরাগ গড়ে উঠে প্রণব রায়ের। সুন্দর বিশ্বাস তাকে প্রশিক্ষণ দিতেন। সুন্দর ব্যাটিংশৈলীর কারণে তিনি খ্যাতি অর্জন করেন। মুশতাক আলী’র একনিষ্ঠ ভক্ত ছিলেন তিনি। কলকাতার রামচন্দ্র স্কুলে ভর্তি হন। ৫ বছর বয়সে পিতা পঙ্কজ রায় তাকে ক্রিকেট খেলায় হাতেখড়ি ধরান। ৫ নভেম্বর, ১৯৭৫ তারিখে দূর্ঘটনার কবলে পড়েন। ১২ বছর বয়সী প্রণব রায় বন্ধুদের সাথে খেলতে গিয়ে একপর্যায়ে বল তার মুখে আঘাত করে। তার দাঁত ভেঙে যায় ও নাক দিয়ে রক্ত অঝোর ধারায় পড়তে থাকে। কলকাতার একটি হাসপাতালে ভর্তি করা হলে অস্ত্রোপচারের প্রয়োজন পড়ে তার। ১৯৭৮-৭৯ মৌসুম থেকে ১৯৯১-৯২ মৌসুম পর্যন্ত প্রণব রায়ের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে বেশ সফলতা পান ও অসম্ভব ধৈর্য্যশক্তির বহিঃপ্রকাশ ঘটিয়েছেন। আন্তর্জাতিক ক্রিকেট থেকে বিচ্ছিন্ন হলেও অনেকগুলো বছর বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। রঞ্জী ট্রফিতে ৪৯.৬৮ গড়ে ৩১৩০ রান তুলেন। ১৯৮৩-৮৪ মৌসুমে আসামের বিপক্ষে ব্যক্তিগত সর্বোচ্চ অপরাজিত ২০৬ রান তুলেছিলেন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন প্রণব রায়। ১৩ জানুয়ারি, ১৯৮২ তারিখে চেন্নাইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ জানুয়ারি, ১৯৮২ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি। ১৯৮১-৮২ মৌসুমে ইংল্যান্ড দল ভারত গমন করেন। উদ্বোধনী ইনিংসে ছয় রান তুলতে তিনি ৮২ মিনিট খরচ করেছিলেন। দ্বিতীয় ইনিংসে অপরাজিত ৬০ রান তুললেও খেলাটি তখন প্রতিদ্বন্দ্বিতাবিহীন অবস্থায় শেষ হয়ে যায়। পরের টেস্টে ব্যর্থ হলেও ১৯৮২ সালে ভারত দলের সাথে ইংল্যান্ড গমন করেছিলেন। তবে, ১২টি প্রথম শ্রেণীর খেলায় অংশ নিয়ে মাত্র ১৭৪ রান তুলতে পেরেছিলেন। এরফলে, টেস্ট দলে আর তাকে রাখা হয়নি। ক্রিকেট খেলা থেকে অবসর গ্রহণের পর ভারত ক্রিকেট দলের নির্বাচকমণ্ডলীর অন্যতম সদস্য হন। List of India Test Cricketers "India – Test Batting Averages"। ESPNCricinfo। সংগ্রহের তারিখ ২৩ সেপ্টেম্বর ২০১৯।  "India – Test Bowling Averages"। ESPNCricinfo। সংগ্রহের তারিখ ২৩ সেপ্টেম্বর ২০১৯।  কৃষ্ণমাচারী শ্রীকান্ত বাংলা ক্রিকেট দল অংশুমান গায়কোয়াড় ভারতীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে প্রণব রায় (ইংরেজি) ক্রিকেটআর্কাইভে প্রণব রায় (সদস্যতা প্রয়োজনীয়) (ইংরেজি)
গোলাম মকসুদ হিলালী

ডঃ গোলাম মকসুদ হিলালী (৩০ নভেম্বর ১৯০০ - ১৭ ডিসেম্বর ১৯৬১) হলেন একজন সাহিত্যিক ও শিক্ষাবিদ। বাংলা, ইংরেজি, আরবি, ফারসিসহ প্রায় ১৮টি ভাষায় তিনি ব্যুৎপন্ন ছিলেন। মকসুদ ১৯০০ সালের ৩০ নভেম্বর তৎকালীন ব্রিটিশ ভারতের বেঙ্গল প্রেসিডেন্সির সিরাজগঞ্জের ফুলবাড়িতে জন্মগ্রহণ করেন। হিলালী কলকাতা বিশ্ববিদ্যালয় থেকে ১৯২৪ সালে ফারসিতে ও ১৯৩২ সালে আরবিতে এমএ এবং ১৯২৭ সালে আইন বিষয়ে সম্মান ডিগ্রি অর্জন করেন। ১৯৪৯ সালে তিনি ‘ইরান ও ইসলাম: তাদের পারস্পরিক প্রভাব’ সম্পর্কিত গবেষণার জন্যে ডিফিল ডিগ্রি লাভ করেন। বরেন্দ্র গবেষণা জাদুঘর প্রতিষ্ঠায় তার বিশেষ অবদান রয়েছে এবং তিনি এই প্রতিষ্ঠানটিতে কিছুদিন কিউরেটর হিসাবেও দায়িত্ব পালন করেছেন। ইংরেজি ও বাংলা ভাষায় রচিত তার উল্লেখযোগ্য গ্রন্থগুলো হলো: হালিদা হানুম (১৯৩৩), A Manual of Persian Grammar (১৯৩৪), আল বেরুণী (১৯৩৭), Islamic Attitude Towards Non-Muslims (১৯৫২), হজরতের জীবননীতি (১৯৬৫), Perso-Arabic Elements in Bengali (১৯৬৭) ও Iran and Islam: Their Reciprocal Influence (গবেষণা প্রতিবেদন)। সম্প্রতি বাংলা একাডেমী থেকে "হিলালী রচনাবলী" (২ খণ্ডে সমাপ্ত) প্রকাশিত হয়েছে। তিনি ১৯৬১ সালের ১৭ ডিসেম্বর মৃত্যুবরণ করেন। বরেন্দ্র গবেষণা জাদুঘর। "ভাষা ও সংস্কৃতি : সিরাজগঞ্জের বিশিষ্ট সাহিত্যিক ও শিক্ষাবিদ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ২৩ সেপ্টেম্বর ২০১৯।  তসিকুল ইসলাম (জানুয়ারি ২০০৩)। "হিলালী, গোলাম মকসুদ"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৩ সেপ্টেম্বর ২০১৯।  "এই দিনে" (ওয়েব)। দৈনিক আজাদী। চট্টগ্রাম। ৩০ নভেম্বর ২০১৮। সংগ্রহের তারিখ ২৩ সেপ্টেম্বর ২০১৯। [স্থায়ীভাবে অকার্যকর সংযোগ] "বরেন্দ্র গবেষণা জাদুঘর"। ট্রাভেল নিউজ। ২৭ জুলাই ২০১৯। সংগ্রহের তারিখ ২৩ সেপ্টেম্বর ২০১৯।  হিলালী, গোলাম মকসুদ - বাংলাপিডিয়া সাইটে।
ডাক ও টেলিযোগাযোগ বিভাগ

ডাক ও টেলিযোগাযোগ বিভাগ বাংলাদেশ সরকারের ডাক, টেলিযোগাযোগ ও তথ্য প্রযুক্তি মন্ত্রণালয়ের অধীনে পোস্ট এবং টেলিযোগাযোগের জন্য দায়িত্বপ্রাপ্ত সরকারি বিভাগ। এটি বাংলাদেশের ঢাকায় অবস্থিত। ডাক, টেলিযোগাযোগ ও তথ্য প্রযুক্তি মন্ত্রনালয়ের প্রতিমন্ত্রী তারানা হালিমের আমলে, ডাক ও টেলিযোগাযোগ বিভাগের অধীনে বাংলাদেশ টেলিযোগাযোগ নিয়ন্ত্রণ কমিশন একই মন্ত্রণালয়ের অধিনে তথ্য ও যোগাযোগ প্রযুক্তি বিভাগের সাথে জালিয়াতি নিয়ে লড়াইয়ে জড়িত ছিল। বিতর্কটি ছিল বাংলাদেশের ফাইবার অপটিক নেটওয়ার্কের উপর কার কর্তৃত্ব ছিল তা নিয়ে। এই বিতর্কটি বাংলাদেশ সংসদ থেকে সমালোচনা নিয়ে আসে। বিভাগের অধীনে সংস্থা ও এজেন্সিগুলির তালিকা: বাংলাদেশ টেলিযোগাযোগ নিয়ন্ত্রণ কমিশন বাংলাদেশ ডাকঘর বাংলাদেশ টেলিযোগাযোগ সংস্থা লিমিটেড বাংলাদেশ সাবমেরিন কেবল কোম্পানি লিমিটেড টেলিটক বাংলাদেশ লি টেলিফোন শিল্প সংস্থা বাংলাদেশ কেবল শিল্প লিমিটেড টেলিযোগাযোগ অধিদপ্তর বাংলাদেশ মেইলিং অপারেটর ও কুরিয়ার সার্ভিস লাইসেন্সিং কর্তৃপক্ষ বাংলাদেশ যোগাযোগ স্যাটেলাইট সংস্থা লিমিটেড "Posts and Telecommunications Division"। ptd.gov.bd (ইংরেজি ভাষায়)। সংগ্রহের তারিখ ১৭ ফেব্রুয়ারি ২০১৮।  "State Minister Tarana yet to join new office after transfer from telecom to information"। bdnews24.com। সংগ্রহের তারিখ ১৭ ফেব্রুয়ারি ২০১৮।  "Bangladesh telecoms and ICT ministers 'in dispute' over $360m rival fibre networks"। capacitymedia.com। সংগ্রহের তারিখ ১৭ ফেব্রুয়ারি ২০১৮।  "Posts and Telecommunications Division"। ptd.gov.bd (ইংরেজি ভাষায়)। সংগ্রহের তারিখ ১৭ ফেব্রুয়ারি ২০১৮।
ঢালারচর এক্সপ্রেস

ঢালারচর এক্সপ্রেস (ট্রেন নম্বর ৭৭৯/৭৮০) বাংলাদেশ রেলওয়ের অধীনে পরিচালিত একটি আন্তঃনগর ট্রেন। ট্রেনটি আগে পাবনা এক্সপ্রেস নামে রাজশাহী থেকে পাবনা পর্যন্ত চলাচল করতো। ২৬ জানুয়ারি ২০২০ খ্রীস্টাব্দে এর যাত্রাপথ ঢালারচর পর্যন্ত বর্ধিত করা হয় এবং নাম পরিবর্তন করে ঢালারচর এক্সপ্রেস রাখা হয়। পরবর্তীতে ১লা ডিসেম্বর ২০২৩ থেকে ৫৩ নং টাইমটেবিল অনুযায়ী ঢালারচর এক্সপ্রেসের রুট চাঁপাইনবাবগঞ্জ পর্যন্ত বর্ধিত করা হয়। নতুন সময় অনুযায়ী ৭৭৯ ঢালারচর এক্সপ্রেস ঢালারচর ছাড়ে ৭:২৫ এবং চাঁপাইনবাবগঞ্জ পৌছে ১১:৫০ আবার ৭৮০ ঢালারচর এক্সপ্রেস চাঁপাইনবাবগঞ্জ ছাড়ে ১৫:৩০ এবং ঢালারচর পৌছে ২০:৪৫ দুর্ঘটনা: ঈশ্বরদী থেকে ঢালারচর পর্যন্ত রেললাইন হওয়ার পর ২০১৮ খ্রিষ্টাব্দে প্রথম ট্রেন চালু করা হয় পাবনা এক্সপ্রেস নামে। রাজশাহী থেকে পাবনা রেলওয়ে স্টেশন পর্যন্ত পাবনা এক্সপ্রেস চলাচল করে। এটি উদ্বোধন করা হয় ১৫ই জুলাই ২০১৮ খ্রিষ্টাব্দে। পরে ২৬ জানুয়ারি ২০২০ এই ট্রেনের যাত্রাপথ বৃদ্ধি করে ঢালারচর রেলওয়ে স্টেশন পর্যন্ত নেওয়া হয় ঢালারচর এক্সপ্রেস নাম দিয়ে। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৩ নং সময়সূচী অনুযায়ী, যা ২০২৩ সালের ১লা ডিসেম্বর হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৩ সালের ১লা ডিসেম্বর থেকে ৫৩ নং টাইমটেবিল অনুযায়ী কার্যকর।) বাঁধেরহাট কাশিনাথপুর চিনাখড়া তাঁতিবন্দ দুবলিয়া রাঘবপুর পাবনা টেবুনিয়া দাশুড়িয়া মাঝগ্রাম জংশন ঈশ্বরদী জংশন আজিমনগর আব্দুলপুর জংশন আড়ানী সরদহ রোড রাজশাহী সিতলাই কাঁকনহাট ললিতনগর আমনুরা বাইপাস "পাবনা এক্সপ্রেস বর্ধিত রুটে আজ থেকে 'ঢালারচর এক্সপ্রেস'"। কালের কণ্ঠ। সংগ্রহের তারিখ ২০২০-০১-২৮।  "ঢালারচর এক্সপ্রেস' ট্রেনের উদ্বোধন"। বাংলাদেশ প্রতিদিন। সংগ্রহের তারিখ ২০২০-০১-২৮।  "রেল যোগাযোগের নতুন দিগন্ত প্রসারিত করে 'পাবনা এক্সপ্রেস' রাজশাহীর উদ্দেশ্যে ছেড়ে গেছে"। দৈনিক ইনকিলাব। সংগ্রহের তারিখ ২২ সেপ্টেম্বর ২০১৯।  "পাবনা এক্সপ্রেস বর্ধিত রুটে এবার 'ঢালারচর এক্সপ্রেস'"। www.inbangladesh24.com। ২০২০-০১-২৬। সংগ্রহের তারিখ ২০২০-০১-২৮। [স্থায়ীভাবে অকার্যকর সংযোগ] "পাবনা এক্সপ্রেসের নাম পাল্টানোর প্রতিবাদে মানববন্ধন"। pabnasamachar.com। সংগ্রহের তারিখ ২০২০-০১-২৮।